ai4bharat/Pralekha huggingface dataset:
वस्त्रोद्योग मंत्रालय
यंत्रमाग उद्योगाशी संबंधित विविध क्षेत्रांमध्ये 46.74 कोटी रूपये मूल्याच्या 18 संशोधन आणि विकास प्रकल्पांना वस्त्रोद्योग मंत्रालयाची मंजुरी
नवी दिल्ली, 28 सप्टेंबर 2023
भारतातील यंत्रमाग वस्त्रोद्योगाच्या देशांतर्गत विकासासाठी उद्योग आणि संस्थांची सक्रीय आणि मजबूत भागीदारी आवश्यक असल्याचे, केंद्रीय वस्त्रोद्योग, वाणिज्य आणि उद्योग आणि ग्राहक व्यवहार, अन्न आणि सार्वजनिक वितरण मंत्री पीयूष गोयल यांनी म्हटले आहे. ते आज नवी दिल्ली येथे, राष्ट्रीय यंत्रमाग वस्त्रोद्योग मिशन अंतर्गत मोहिम सुकाणु गटाच्या  सातव्या बैठकीला संबोधित करताना बोलत होते.
वस्त्रोद्योग मंत्रालयाने या बैठकीत जिओटेक, प्रोटेक, इंड्युटेक, सस्टेनेबल टेक्सटाइल्स, स्पोर्टटेक, स्मार्ट ई-टेक्सटाइल्स, मेडीटेक सेगमेंट या प्रमुख धोरणात्मक क्षेत्रांमधल्या 46.74 कोटी रूपये मूल्याच्या 18 संशोधन आणि विकास प्रकल्पांना मंजुरी दिली.
केंद्रीय मंत्र्यांनी राष्ट्रीय यंत्रमाग वस्त्रोद्योग मिशनच्या विविध घटकांच्या प्रगतीचा आढावा घेतला. यामध्ये मंजूर संशोधन आणि विकास उत्पादनांचा आढावा, मिशन मोडमधील संशोधन आणि विकास प्रकल्प, ग्रेट  मार्गदर्शक तत्त्वांतर्गत यंत्रमाग वस्त्रोद्योगातील स्टार्टअपसाठी समितीची स्थापना, पोहोच उपक्रम तसेच जुलै आणि सप्टेंबर 2023 मध्ये आयोजित, MOT-FICCI-BIS मानके आणि नियमन यावरील राष्ट्रीय परिषद आणि सहाव्या मेडीटेक्स परिषदेचा समावेश होता.
ते पुढे म्हणाले की भारतात आयात केली जाणारी यंत्रमाग वस्त्रे आणि वैशिष्ट्यपूर्ण धागे तसेच जगात मोठ्या प्रमाणात आयात केल्या जाणाऱ्या यांत्रिक वस्त्रांसाठी संशोधन आणि विकासावर भर दिला पाहिजे. याशिवाय, शिक्षण, प्रशिक्षण आणि कौशल्य विकास आघाडीवरील प्रगतीचाही केंद्रीय मंत्र्यांनी आढावा घेतला, ज्यामध्ये 15 सार्वजनिक आणि 11 खासगी संस्थांच्या एकूण 151.02 कोटी रूपये मूल्याच्या 26 प्रस्तावांना, कागदपत्रे सादर करणे, प्रयोगशाळेच्या पायाभूत सुविधांची खरेदी करणे आणि यंत्रमाग कापड उद्योगाच्या विविध विभागांमधील प्रशिक्षकांचे प्रशिक्षण यासाठी मंजूरी देण्यात आली.M.Pange/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 35
भारतीय निवडणूक आयोग
निवडणूक आयोगाचे स्पष्टीकरण
द ट्रिब्यून वृत्तपत्रात आज म्हणजेच 28 जुलै, 2020 रोजी "परिसीमन के बाद जम्मू-कश्मीर में चुनाव" शीर्षकाखाली जम्मू आणि कश्मीर चे नायब राज्यपाल जी.सी. मुर्मू यांचा लेख प्रकाशित झाला आहे. नायब राज्यपालांचे याच अर्थाचे वक्तव्य यापूर्वी द हिंदू मध्ये दिनांक 18.11.2019, न्यूज- 18 मध्ये दिनांक 14.11.2019, हिंदुस्तान टाइम्स मध्ये 26.6.2020 आणि इकोनॉमिक टाइम्स  मध्ये दिनांक 28.7.2020 रोजी प्रकाशित झाले होते. निवडणूक आयोगाने अशा वक्तव्याचे खंडन केले असून निवडणूक तारखा ठरवण्याचा अधिकार केवळ निवडणूक आयोगालाच असल्याचे स्पष्ट केले आहे. निवडणूक कालावधी ठरवण्यापूर्वी आयोग निवडणूक असलेल्या ठिकाणांची, तिथले हवामान आणि क्षेत्रीय तसेच स्थानीय उत्सवांमुळे निर्माण होणारी संवेदनशीलता यासारख्या गोष्टी विचारात घेत असतं. उदाहरणादाखल कोविड-19 मुळे निर्माण झालेली परिस्थिती सध्या विचारात घ्यावी लागेल. सध्याच्या परिस्थितीत परिसीमनचा मुद्दा देखील निर्णय घेण्यापूर्वी विचारात घ्यावा लागेल. याचप्रमाणे केंद्रीय पोलीस दल आणि रेल्वेचे डबे इत्यादींची उपलब्धता विचारात घ्यावी लागेल. हे सर्व आयोगाच्या वरिष्ठ अधिकाऱ्यांकडून विचारपूर्वक ठरवले जाते आणि संबंधित अधिकाऱ्यांच्या सोबत सल्ला मसलतीनंतर त्याचे विस्तृत आकलन केले जाते. आयोग स्वतः निवडणूक असलेल्या त्या राज्यांचा दौरा करते जेथे जाणे गरजेचे आहे तिथे जाऊन संबंधितांशी विस्तृत चर्चा करते. निवडणूक आयोगाच्या व्यतिरिक्त इतर अधिकार्यांनी असे विधान करणे टाळले पाहिजे जे निवडणूक आयोगाच्या घटनात्मक आदेशात हस्तक्षेप करण्यासारखेच आहे.
वाणिज्य आणि उदयोग मंत्रालय
राष्ट्रीय बौद्धीक संपदा हक्क धोरण
(नवी दिल्ली, 27 डिसेंबर 2018
राष्ट्रीय बौद्धीक संपदा हक्क धोरण 2016, 12 मे 2016 रोजी स्वीकारण्यात आले. यामुळे पुढील गोष्टी साध्य झाल्या. संस्थात्मक यंत्रणेचे सक्षमीकरण यामुळे झाले.
तंत्रकुशल मनुष्यबळामुळे बौद्धीक संपदा अर्ज प्रलंबित राहण्याचे प्रमाण कमी झाले. पेटंट अर्ज परिक्षणासाठी प्रलंबित राहण्याचे प्रमाण 31 मार्च 2016 रोजी 1,97,934 होते. ते 31 ऑक्टोबर 2018 ला 1,39,274 वर आले. ट्रेडमार्कस प्रलंबित राहण्याचे प्रमाणही 2,59,668 वरुन 32,619 वर आले.
2018-19 च्या पहिल्या 8 महिन्यात पेटंट दाखल करण्याच्या प्रमाणात गेल्या वर्षीच्या तुलनेत तब्बल 7 टक्के वाढ झाली. ट्रेडमार्क दाखल करण्याच्या प्रमाणातही सुमारे 28 टक्के वाढ झाली.
पेटंट नियम 2013 मध्ये सुधारणा करण्यात आली. पूर्णपणे सुधारित ट्रेडमार्क्स नियम 2017, 6 मार्च 2017 ला अधिसूचित करण्यात आले.
ग्रामीण भागातल्या शाळांसह सुमारे 200 शैक्षणिक संस्थांमध्ये तसेच उद्योग, पोलीस, सीमाशुल्क, न्यायपालिका यांच्यासाठी बौद्धीक संपदा हक्कांबाबत जागरुकता निर्माण करण्यासाठी कार्यक्रम आखण्यात आले.
बौद्धीक संपदा हक्कांबाबत एनसीईआरटीच्या वाणिज्य शाखेच्या अभ्यासक्रमात माहिती देण्यात आली.
डब्ल्यूआयपीओ अर्थात जागितिक बौद्धीक संपदा संस्थेच्या सहकार्याने वेगवेगळ्या राज्यात 6 तंत्रज्ञान आणि नवीनतम शोध साहाय्य केंद्रे स्थापन करण्यात आली.
जागतिक बौद्धीक संपदा संस्थेने जारी केलेल्या जागतिक नवीनतम शोध निर्देशांकात भारताच्या क्रमवारीत सुधारणा झाली. 2015 मध्ये भारत 81 व्या स्थानी होता. 2018 मध्ये तो 57 व्या स्थानावर आला.
बौद्धीक संपदा विशेषत: बनावट ट्रेडमार्क आणि कॉपिराईट चोरी, या गुन्ह्यांच्या तपासासाठी पोलिसांना सहाय्य करण्याकरिता बौद्धीक संपदा हक्क अंमलबजावणी संच तयार करण्यात आला. 41 विद्यापीठांसमध्ये आयपीआर केंद्र स्थापित करण्यातआली.
पेटंटस कायदा 1970 आणि ट्रेडमार्क्स कायदा 1999 मधील तरतुदींनुसार 2,240 पेटंट एजंटस आणि 702 ट्रेडमार्क एजंटस नोंदणीकृत आहेत.
उद्योग आणि वाणिज्य राज्यमंत्री सी.आर.चौधरी यांनी आज लोकसभेत लेखी उत्तरात ही माहिती दिली.
N.Sapre/S.Kakde/P.Kor
रेल्वे मंत्रालय
रेल्वे कर्मचाऱ्यांचा ई-पास बनवण्यासाठी आणि तिकिटांच्या आरक्षणासाठी सीआरआयएसव्दारे विकसित केलेल्या ई-पास मोड्यूलचा रेल्वे मंडळाच्या अध्यक्षांच्या हस्ते प्रारंभ
या मोड्यूलच्या माध्यमातून रेल्वे कर्मचारी ऑनलाइन अर्जाव्दारे कुठूनही ई-पास मिळवू शकणार
कार्यालयीन कामासाठी रेल्वे अधिकारी वर्गाला लांब पल्ल्याचा प्रवास करावा लागतो, ई-पासमुळे कार्यक्षमता वाढीला मदत मिळू शकणार
नवी दिल्ली, 13 ऑगस्ट 2020
रेल्वे कर्मचाऱ्यांना ऑनलाइन ई-पास बनविणे आणि तिकिटांच्या आरक्षणासाठी सीआरआयएसच्याव्दारे ‘एचआरएमएस’ म्हणजेच मनुष्यबळ विकास कार्यप्रणालीतून विकसित केलेल्या ई-पास मोड्यूलचा रेल्वे मंडळाच्या अध्यक्षांच्या हस्ते आज व्हिडिओ कॉन्फरन्सिंगच्या माध्यमातून प्रारंभ करण्यात आला. याप्रसंगी रेल्वे मंडळाचे सर्व सदस्य, आयआरसीटीसीचे अध्यक्ष, सहव्यवस्थापकीय संचालक, सीआरआयएसचे व्यवस्थापकीय संचालक, सर्व महा व्यवस्थापक, डीआरएम उपस्थित होते.
या नवीन ई-पास मोड्यूलचे कामकाज कशा पद्धतीने करण्यात येणार आहे, याची प्रत्येक टप्प्यानुसार माहिती मनुष्यबळ विकास विभागाच्या महासंचालकांनी दिली.
आत्तापर्यंत रेल्वे कर्मचारी वर्गाला प्रवास पास देण्याचे काम मानवी पद्धतीने केले जात होते. तसेच रेल्वे कर्मचाऱ्यांना ऑनलाइन तिकीट आरक्षित करण्याची कोणतीही सुविधा देण्यात आली नव्हती.
या ई-पास मोड्यूलची निर्मिती एचआरएमएसच्या अंतर्गत सीआरआयएसच्यावतीने करण्यात आली आहे. ही पद्धतीनुसार टप्प्याटप्प्याने संपूर्ण देशभरातल्या रेल्वे कर्मचारी बांधवांना जोडण्यात येणार आहे. या नवीन सुविधेमुळे आता रेल्वे कर्मचा-यांना पास काढण्यासाठी अर्ज करावा लागणार नाही तसेच त्यासाठी कार्यालयात जावे लागणार नाही, त्याचबरोबर पास मिळावा, यासाठी तिष्ठावेही लागणार नाही. कर्मचारी कोठूनही आपला अर्ज ऑनलाइन सादर करून संबंधित प्रक्रिया पूर्ण करून पास मिळवू शकतो. विशेष म्हणजे ही संपूर्ण प्रक्रिया मोबाईल फोनवरही उपलब्ध असणार आहे. या माध्यमातून पहिल्याप्रमाणे पीआरएस /यूटीएस खिडकी तिकीट आरक्षण सुविधेशिवाय पासच्या माध्यमातून तिकीट आरक्षित करण्याची सुविधा आयआरसीटीसीच्या संकेतस्थळावर उपलब्ध असणार आहे.
आज सुरू झालेल्या सुविधेमुळे रेल्वे कर्मचारी बांधवांना रेल्वे पास सुकरतेने मिळू शकण्यास मदत होणार आहे. त्याच बरोबर रेल्वे पास जारी करण्याचे काम करणाऱ्या अधिकारी वर्गाचे कामही सोपे होणार आहे.
भारतीय रेल्वेच्या सर्व कार्यप्रणालीचे डिजिटायझेशन करण्याचा महत्वाकांक्षी आणि व्यापक प्रकल्प एचआरएमएसच्या माध्यमातून करण्यात येत आहे. आत्तापर्यंत एचआरएमएसची एकूण 21 मोड्यूल बनवण्यात येतील. जवळपास 97 टक्के रेल्वे कर्मचारी बांधवांची माहिती ‘बेसिक डाटा एंट्री’ च्या ‘कर्मचारी मास्टर’ आणि ई-सर्व्हिस रेकॉर्ड मोड्यूलमध्ये पूर्णपणे भरण्यात आली आहे.
सीआरआयएसच्यावतीने लवकरच आता एचआरएमएसचे ऑफिस ऑर्डर मोड्यूल आणि सेटलमेंट मोड्यूलही जारी करण्यात येणार आहे.
M.Chopade/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने 148.67 कोटी मात्रांचा टप्पा केला पार
गेल्या 24 तासात लसीच्या 91 लाखांहून अधिक मात्रा देण्यात आल्या
कोरोनामुक्तीचा दर सध्या 97.81%
गेल्या 24 तासात 90,928 नव्या कोरोना रुग्णांची नोंद
भारतातील उपचाराधीन रुग्णांची सध्याची संख्या 2,85,401
साप्ताहिक पॉझिटिव्हिटी दर सध्या 3.47%
आज सकाळी 7 वाजेपर्यंतच्या तात्पुरत्या अहवालानुसार, गेल्या 24 तासात लसीच्या 91 लाखांहून अधिक  मात्रा देऊन भारतातील कोविड-19 लसीकरण व्याप्तीने 148.67 कोटी  मात्रांचा टप्पा पार केला आहे. 1,59,06,137 लसीकरण सत्रांच्या माध्यमातून या मात्रा देण्यात आल्या.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,88,544
|
|
2nd Dose
|
|
97,28,815
|
|
FLWs
|
|
1st Dose
|
|
1,83,86,576
|
|
2nd Dose
|
|
1,69,32,565
|
|
Age Group 15-18 years
|
|
1st Dose
|
|
1,27,60,148
|
|
Age Group 18-44 years
|
|
1st Dose
|
|
50,73,76,164
|
|
2nd Dose
|
|
34,33,77,115
|
|
Age Group 45-59 years
|
|
1st Dose
|
|
19,54,13,276
|
|
2nd Dose
|
|
15,36,92,217
|
|
Over 60 years
|
|
1st Dose
|
|
12,18,98,867
|
|
2nd Dose
|
|
9,68,25,940
|
|
Total
|
|
1486780227
गेल्या 24 तासात 19,206 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  3,43,41,009 झाली आहे.
परिणामी, भारतातील कोरोनामुक्तीचा दर 97.81% इतका आहे.
गेल्या 24 तासात 90,928 नवीन कोरोना रुग्णांची नोंद झाली.
भारतातील उपचाराधीन कोरोनाबाधितांची संख्या सध्या 2,85,401 आहे. देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 0.81% आहे.
देशभरात चाचण्यांची क्षमता सातत्याने वाढवली जात आहे. गेल्या 24 तासात एकूण 14,13,030 चाचण्या करण्यात आल्या. भारताने आतापर्यंत एकूण 68.53 कोटींपेक्षा जास्त  चाचण्या केल्या आहेत.
देशभरात चाचणी क्षमता वाढवली असताना, साप्ताहिक पॉझिटिव्हिटी दर सध्या 3.47% आहे आणि दैनंदिन पॉझिटिव्हिटी दर देखील 6.43% नोंदविण्यात आला आहे.
राष्ट्रपती कार्यालय
एचबीटीयू सारख्या शिक्षण संस्थांनी त्यांच्या विद्यार्थ्यांमध्ये अभिनव संशोधन आणि उद्योजकतेची उर्जा रुजविली पाहिजे : राष्ट्रपती कोविंद
राष्ट्रपतींची कानपूर येथील हरकोर्ट बटलर तंत्रज्ञान विद्यापीठाच्या शतकमहोत्सवी समारंभात सन्माननीय उपस्थिती
नवी दिल्ली, 25 नोव्हेंबर 2021
एचबीटीयूसारख्या शिक्षण संस्थांनी त्यांच्या विद्यार्थ्यांमध्ये अभिनव संशोधन आणि उद्योजकतेची प्रेरणा रुजविली पाहिजे असे भारताचे राष्ट्रपती रामनाथ कोविंद यांनी म्हटले आहे. कानपूर येथील हरकोर्ट बटलर तंत्रज्ञान विद्यापीठाच्या शतकमहोत्सवी समारंभामध्ये उपस्थितांना संबोधित करताना ते आज बोलत होते.
राष्ट्रपती म्हणाले की, एचबीटीयू या संस्थेचे तेल, रंग, प्लास्टिक आणि अन्न तंत्रज्ञानातील योगदान उल्लेखनीय आहे. या शिक्षण संस्थेचा वैभवशाली इतिहास 20 व्या शतकाच्या सुरुवातीपासून भारतात होत असलेल्या औद्योगिक विकासाशी जोडलेला आहे. कानपूर शहराला ‘पूर्वेचे मँचेस्टर’, ‘जगातील चर्म शहर’ आणि ‘औद्योगिक केंद्र’ म्हणून ख्याती मिळवून देण्यामागे एचबीटीयूने दिलेले तंत्रज्ञान आणि मनुष्यबळ यांचा महत्त्वाचा वाटा आहे.
राष्ट्रपती म्हणाले की, जेव्हा एचबीटीयू या संस्थेचे शकतमहोत्सवी वर्ष साजरे होत आहे तेव्हाच आपला देश स्वातंत्र्यप्राप्तीची 75 वर्षे साजरी करण्यासाठी स्वातंत्र्याचा अमृतमहोत्सव साजरा करत आहे. आणि 2047 साली जेव्हा भारत शतक महोत्सव साजरा करत असेल तेव्हा एचबीटीयू 125 वे वर्ष साजरे करेल. राष्ट्रीय संस्थात्मक श्रेणी आराखड्यात एचबीटीयू सध्या 166 व्या स्थानी आहे याकडे निर्देश करत राष्ट्रपती म्हणाले की, या संस्थेला 2047 सालापर्यंत सर्वोत्तम 25 संस्थांमध्ये स्थान मिळवून देण्यासाठी सर्व संबंधितांनी प्रयत्न करणे गरजेचे आहे. हे लक्ष्य साध्य करण्यसाठी प्रत्येकाने निश्चयी वृत्तीने काम करायला हवे असे ते म्हणाले.
भारतातील अभिनव प्रकारचे संशोधन आणि तंत्रज्ञान विकासाच्या गरजेवर भर देऊन राष्ट्रपतींनी म्हणाले की, जगातील जे देश अभिनव संशोधन आणि नव्या तंत्रज्ञानाचा स्वीकार करून त्यांच्या नागरिकांना भविष्यातील आव्हानांशी तोंड देण्यास सतत सक्षम करतील तेच देश आघाडीवर राहतील. आपल्या देशाने देखील तंत्रज्ञानाच्या क्षेत्रात स्वतःबद्दलची विश्वासार्हता वाढविली असली तरी अजून आपल्याला बराच पल्ला गाठायचा आहे.
तंत्रज्ञान शिकण्याच्या बाबतीत मुलींच्या कमी सहभागाकडे लक्ष वेधत राष्ट्रपती म्हणाले की, ते अनेक शैक्षणिक संस्थांच्या पदवीदान समारंभाला उपस्थित राहिले आहेत आणि त्यांनी मुलींची प्रभावी कामगिरी पाहिली आहे. मात्र तंत्रज्ञानविषयक शिक्षणाच्या बाबतीत मुलींचा सहभाग फारसा समाधानकारक नाही. तंत्रज्ञानविषयक शिक्षणाच्या क्षेत्रात अधिकाधिक प्रमाणात मुलींनी रस घ्यावा यासाठी त्यांना प्रोत्साहन देणे ही काळाची गरज आहे असे त्यांनी सांगितले. यामुळे, महिला सक्षमीकरणाला चालना मिळेल असे मत त्यांनी नोंदविले.
नवी दिल्ली येथे गेल्या शनिवारी झालेल्या स्वच्छ सर्वेक्षण 2021 च्या पारितोषिक वितरण समारंभादरम्यान राष्ट्रपतींच्या असे लक्षात आले की, देशातील शहरी संस्थांच्या स्वच्छ सर्वेक्षणात कानपूर शहराने 2016 मध्ये मिळविलेल्या 173 व्या स्थानावरून झेप घेत 2021 मध्ये 21 वे स्थान पटकाविले आहे याचा राष्ट्रपतींनी आवर्जून उल्लेख केला.
राष्ट्रपतींचे हिंदी भाषण वाचण्यासाठी कृपया येथे क्लिक करा.
G.Chippalkatti/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 149
गृह मंत्रालय
केंद्रीय गृहमंत्री अमित शहा यांनी ‘सनदी लेखापाल दिना’निमित्त सर्व व्यावसायिक सनदी लेखापालांना दिल्या शुभेच्छा
राष्ट्र निर्मितीमध्ये मोलाची भूमिका बजावणाऱ्या आपल्या प्रतिभा संपन्न सनदी लेखापालांचा भारताला अभिमान आहे: अमित शहा
भारताच्या आर्थिक प्रगती व विकासात सर्व सनदी लेखापालांचे अफाट योगदान अपवादात्मक आहे: केंद्रीय गृहमंत्री
नवी दिल्ली, 2 जुलै 2020
केंद्रीय गृहमंत्री अमित शहा यांनी आपल्या ट्विटर संदेशात आज ‘सनदी लेखापाल दिना’निमित्त सर्व व्यावसायिक सनदी लेखापालांना  शुभेच्छा दिल्या आहेत.
अमित शहा पुढे म्हणाले की, “राष्ट्र निर्मितीमध्ये मोलाची भूमिका बजावणाऱ्या आपल्या प्रतिभा संपन्न सनदी लेखापालांचा भारताला अभिमान आहे.”
केंद्रीय गृहमंत्र्यांनी जोर देऊन सांगितले की, “भारताच्या आर्थिक प्रगती आणि विकासात सर्व सनदी लेखापालांचे अफाट योगदान अपवादात्मक आहे
S.Pophale/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 77
पंतप्रधान कार्यालय
पुरुषांच्या ज्युनियर आशिया चषक स्पर्धेतील विजयाबद्दल पंतप्रधानांनी भारतीय ज्युनियर पुरुष हॉकी संघाचे केले अभिनंदन
नवी दिल्ली, 2 जून 2023
पंतप्रधान नरेंद्र मोदी यांनी भारतीय ज्युनियर पुरुष हॉकी संघाचे पुरुष ज्युनियर आशिया चषक स्पर्धेतील विजयाबद्दल अभिनंदन केले आहे.
एका ट्विटमध्ये पंतप्रधान म्हणाले;
"पुरुष ज्युनियर आशिया चषक स्पर्धेतील शानदार विजयाबद्दल आपल्या ज्युनियर पुरुष हॉकी संघाचे मनःपूर्वक अभिनंदन. त्यांचा विजय आपल्या युवकांची वाढती प्रतिभा आणि दृढनिश्चय प्रतिबिंबित करतो.त्यांनी भारताची मान अभिमानाने उंचावली आहे."
N.Chitale/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
माहिती आणि प्रसारण मंत्रालय
युवक हे भारताच्या विकासाचे इंजिन आहेत तर भारत हे जगाच्या विकासाचे इंजिन - केंद्रीय मंत्री अनुराग सिंह ठाकूर
केंद्रीय माहिती आणि प्रसारण आणि युवा व्यवहार आणि क्रीडा मंत्री अनुराग सिंह ठाकूर यांच्या हस्ते हिसार येथे कम्युनिटी रेडिओ स्टेशन 90.0 'भव्यवाणी' चे उद्घाटन
केंद्रीय माहिती आणि प्रसारण मंत्री अनुराग ठाकूर यांनी युवकांना क्रियाशील आणि नवोन्मेषी बनण्याचे, नवीन तंत्रज्ञान आत्मसात करून मजबूत जाळे निर्माण करण्याचे तसेच स्वतःचा कौशल्य विकास करून देशाच्या विकासाचे इंजिन बनण्याचे आवाहन केले. भारत हे जगाच्या विकासाचे इंजिन आहे असे ते म्हणाले. नवीन शैक्षणिक धोरणाच्या माध्यमातून बहुविद्याशाखीय दृष्टीकोनाद्वारे सर्वांगीण शिक्षण घेण्यावर त्यांनी भर दिला. शिक्षण हा देशाच्या आणि जनतेच्या विकासाचा कणा असून प्रतिभावान युवक ही राष्ट्रीय संपत्ती असल्याने आपल्या कुटुंबाची, देशाची आणि देशवासीयांची सेवाही करते.
भारत हा जगातील तिसऱ्या क्रमांकाचा स्टार्ट-अप देश आहे असे ते म्हणाले.
ओम स्टर्लिंग ग्लोबल युनिव्हर्सिटी, हिसार येथे दीक्षांत समारंभात प्रमुख पाहुणे म्हणून अनुराग सिंह ठाकूर आज बोलत होते. त्यांनी विद्यापीठे आणि शैक्षणिक संस्थांना क्रीडा विषयक पायाभूत सुविधांचा दर्जा सुधारण्याचे आवाहन केले . त्याचबरोबर युवकांना तंदुरुस्त आणि निरोगी राहण्यासाठी ' फिटनेस का डोस, आधार घंटा रोज' वर भर देत फिट इंडिया चळवळीत सक्रियपणे सहभागी होण्याचे आवाहन केले. जी -20 गटाचे अध्यक्षपद आता भारताकडे असून त्यानिमित्ताने विविध कार्यक्रमांचा एक भाग म्हणून एक युवा परिषद देखील होणार आहे.
हरियाणातील शेतकरी, खेळाडू, मुलींनी आपापल्या क्षेत्रात राज्याचा आणि देशाचा गौरव वाढवण्यासाठी केलेल्या प्रयत्नांचे त्यांनी कौतुक केले.
विद्यापीठाच्या पहिल्याच दीक्षांत समारंभात आज पदवीधर झालेल्या व पदवी मिळविलेल्या विद्यार्थ्यांचे आणि विद्यापीठाचेही त्यांनी अभिनंदन केले. अनुराग सिंह ठाकूर म्हणाले की, देशात 750 ‘युवा संवाद’ चे आयोजन केले जात आहे.
दीक्षांत समारंभात 815 विद्यार्थ्यांना पदवी, पदविका ; 15 पदवीपूर्व अभ्यासक्रमांच्या 184 विद्यार्थ्यांना आणि 59 पदव्युत्तर अभ्यासक्रमांच्या 426 विद्यार्थ्यांना पदवी प्रदान करण्यात आली. याशिवाय 14 पदविका अभ्यासक्रमातील 178 विद्यार्थ्यांना पदविका प्रदान करण्यात आली. विविध विभागातील 3 विद्यार्थ्यांना सुवर्ण पदके आणि 8 विद्यार्थ्यांना अभ्यासातल्या उत्कृष्ट कामगिरीबद्दल गुणवत्ता प्रमाणपत्र देण्यात आले.
अनुराग सिंह ठाकूर यांनी हिसार येथील ओम स्टर्लिंग ग्लोबल युनिव्हर्सिटीतील पत्रकारिता आणि जनसंवाद विभागामध्ये स्थापन केलेल्या 'भव्यवाणी' या कम्युनिटी रेडिओ स्टेशन 90.0 चे उद्घाटन केले. या केंद्राने या कार्यक्रमातील केंद्रीय मंत्र्यांचे भाषण देखील प्रसारित केले. हिसारचे लोकसभा खासदार ब्रिजेंद्र सिंह आणि हरियाणाचे शहरी स्थानिक विकास मंत्री डॉ. कमल गुप्ता आणि इतर मान्यवर देखील दीक्षांत समारंभाला उपस्थित होते.
केंद्रीय मंत्र्यांनी हिसार येथील दूरदर्शन केंद्र आणि आकाशवाणी केंद्रांना भेट देऊन त्यांच्या कामकाजाचा आढावा घेतला.
पंतप्रधान कार्यालय
आशियाई क्रीडा स्पर्धेत टेनिसमधे पुरुष दुहेरीत सुवर्णपदक पटकावणाऱ्या रोहन बोपण्णा आणि दिवीज शरणचे पंतप्रधानांकडून अभिनंदन
नवी दिल्ली, 24 ऑगस्ट 2018
इंडोनेशियात जकाते-पालेमबंग इथे सुरु असलेल्या 18व्या आशियाई क्रीडा स्पर्धेत टेनिस पुरुष दुहेरीत सुवर्णपदक जिंकणाऱ्या रोहण बोपण्णा आणि दिविज शरण या जोडीचे पंतप्रधान नरेंद्र मोदी यांनी अभिनंदन केले आहे.
रोहन बोपण्णा आणि दिविज शरण यांचा खेळ म्हणजे सर्वांगसुंदर खेळाचे दर्शन. या खेळाडूंचे अभिनंदन, असे पंतप्रधानांनी म्हटले आहे.
N. Sapre/N.Chitale/D.Rane
(Visitor Counter : 50
नौवहन मंत्रालय
सागरमाला प्रकल्पाची स्थिती
सागरमाला कार्यक्रमाचा एक भाग म्हणून, अंदाजे 5.48 लाख कोटी रुपये किमतीचे 800 हून अधिक प्रकल्प अंमलबजावणीसाठी निवडण्यात आले आहेत. सागरमाला प्रकल्पांमध्ये सध्याची बंदरे आणि टर्मिनल्सचे आधुनिकीकरण, नवीन बंदरे, टर्मिनल, रोरो आणि पर्यटन जेटी, बंदर जोडणी वाढवणे, अंतर्देशीय जलमार्ग, दीपगृह पर्यटन, बंदराभोवती औद्योगिकीकरण, कौशल्य विकास, तंत्रज्ञान केंद्रे इत्यादी विविध श्रेणीतील प्रकल्पांचा समावेश आहे. सागरमाला कार्यक्रमात पाच आधारांवर हाती घेतलेल्या प्रकल्पांचा सारांश परिशिष्ट I मध्ये दिला आहे.
जवाहरलाल नेहरू बंदरातील विशेष आर्थिक क्षेत्र, दीनदयाल बंदर आणि पारादीप बंदर येथील स्मार्ट इंडस्ट्रियल पोर्ट सिटी आणि व्ही.ओ. चिदंबरनार बंदर परिसरात तटीय रोजगार केंद्र हे सागरमाला कार्यक्रमाचा भाग आहेत.
अंदाजे 1,25,776 कोटी रु.च्या गुंतवणुकीसह नवीन बंदरांच्या विकासाशी संबंधित 14 प्रकल्प हे सागरमाला कार्यक्रमाचा भाग आहेत. हे प्रकल्प आंध्र प्रदेश, महाराष्ट्र, गुजरात, कर्नाटक, अंदमान आणि निकोबार बेटे आणि तामिळनाडूसह किनारपट्टीवरील राज्ये/केंद्रशासित प्रदेशांमध्ये पसरलेले आहेत. प्रकल्पांची अंमलबजावणी राज्य सागरी मंडळे आणि प्रमुख बंदरे इत्यादींद्वारे केली जाणार आहे. गुजरातमध्ये, छारा येथील बल्क टर्मिनल/ ग्रीनफील्ड पोर्ट आणि भावनगर बंदरातील सीएनजी टर्मिनल यासह नवीन बंदरांच्या विकासाशी संबंधित 2 प्रकल्प सागरमाला कार्यक्रमाचा भाग आहेत आणि गुजरात मेरीटाईम बोर्डामार्फत ते राबविण्यात येत आहेत.
परिशिष्ट I
|
|
Project Pillar/Theme
|
|
Total
|
|
Completed
|
|
Under Implementation
|
|
#
|
|
TPC

|
|
#
|
|
TPC

|
|
#
|
|
TPC

|
|
Port Modernization & New Port Development
|
|
237
|
|
250606
|
|
82
|
|
29575
|
|
56
|
|
37375
|
|
Port Connectivity Enhancement
|
|
213
|
|
138514
|
|
57
|
|
20958
|
|
71
|
|
84140
|
|
Port Led Industrialization
|
|
33
|
|
119845
|
|
9
|
|
45865
|
|
21
|
|
72705
|
|
Coastal Community Development
|
|
77
|
|
10135.7
|
|
18
|
|
1422.9
|
|
19
|
|
2351
|
|
Coastal Shipping & IWT
|
|
242
|
|
29382
|
|
28
|
|
1178
|
|
51
|
|
15953
|
|
Total
|
|
802
|
|
548484
|
|
194
|
|
99000
|
|
218
|
|
212526
केंद्रीय बंदरे, नौवहन आणि जलमार्ग मंत्री सर्बानंद सोनोवाल यांनी लोकसभेत एका लेखी उत्तरात ही माहिती दिली.
संरक्षण मंत्रालय
‘वरुण– 2021’ युद्ध कवायती
भारतीय आणि फ्रेंच नौदलाच्या द्वैवार्षिक 19 व्या संयुक्त युद्ध कवायती ‘वरुण-2021’ चे अरबी समुद्रात 25 ते 27 एप्रिल 2021 दरम्यान आयोजन करण्यात आले आहे.
भारतीय नौदलाकडून आयएनएस कोलकाता, आयएनएस तरकश, आयएनएस तलवार, आयएनएस दीपक, सी-किंग 42बी आणि चेतक हेलिकॉप्टर्स, कलवरी पाणबोट आणि पी8I लांब पल्ल्याचे सागरी गस्त विमान या युद्ध अभ्यासात सहभागी होणार आहे.
भारतीय चमुचे नेतृत्व पश्चिम विभागाचे फ्लॅग ऑफिसर रिअर अॅडमिरल अजय कोच्चर, नौसेना पदक हे करतील तर फ्रेंच चमुचे नेतृत्व रिअर अॅडमिरल मार्क ऑसेडाट करतील.
तीन दिवस चालणाऱ्या युद्ध सरावात समुद्रात उच्च पातळीवरील नौदल मोहीम, यात अत्याधुनिक हवाई आणि पाणबुडी सरावाचा समावेश आहे. दोन्ही नौदल सागरी क्षेत्रात शांतता, सुरक्षा आणि स्थैर्य प्रदान करण्यासाठी आपले युद्ध-कौशल्य आणखी वर्धित करण्याचा प्रयत्न करतील.
आयुष मंत्रालय
राष्ट्रीय निसर्गोपचार संस्थेच्या वतीने महात्मा गांधींचे स्मरण
नवी दिल्ली, 12 ऑक्टोबर 2020
आयुष्य मंत्रालया अंतर्गत असलेल्या एनआयएन अर्थात राष्ट्रीय निसर्गोपचार संस्थेच्या वतीने महात्मा गांधीजींची 151 जयंती साजरी करण्यात आली.
एनआयएनने गांधी जयंतीवर 48 वेबिनारांची एक मोठी मालिका सुरू केली आहे. आरोग्य, अन्न आणि पोषण या विषयाबद्दल महात्मा गांधींच्या कल्पनांबद्दल जनजागृती करणे हे त्यांचे उद्दीष्ट आहे. या मालिकेच्या पहिल्या आठवड्यात लोकांचा प्रचंड उत्साह दिसून आला. यामध्ये गांधीवादी विचारांचा देखील समावेश होता, जे गांधींच्या काळात जितके उचित होते तितकेच आजही महत्त्वपूर्ण आणि उपयोगी आहेत.
एनआयएनच्या गांधी जयंती कार्यक्रमाची सुरूवात 2 ऑक्टोबर रोजी 'लिव्हिंग गांधी' स्मारकाच्या उद्घाटनानंतर झाली. या सोहळ्याचे उद्घाटन ऑल इंडिया नेचर क्युर फाउंडेशन ट्रस्ट, सोसायटी ऑफ सर्व्हंट्स ऑफ गॉड चे सदस्य लाल घनशानी यांच्या हस्ते झाले. ते एन.आय.एन. पुणे च्या प्रशासकीय मंडळाचे सदस्य आहेत. एनआयएनच्या गांधी प्रार्थना मंच येथे प्रादेशिक आउटरीच ब्युरोच्या  च्या पथकाने भावांजली गाऊन बापूजींना श्रद्धांजली वाहिली. एनआयएन आयोजित योग व निसर्गोपचार महाविद्यालयातील विद्यार्थ्यांसाठीच्या निबंध स्पर्धेचा निकाल जाहीर झाला.
गांधी रिसर्च फाउंडेशन, जळगाव येथील प्रा. गीता धरमपाल यांनी 3 ऑक्टोबरला गांधीजींच्या उपचारविषयक प्रभावाविषयी माहिती दिली. 4 ऑक्टोबर रोजी सामाजिक विज्ञान संस्था, नवी दिल्लीचे डॉ. जॉर्ज मॅथ्यू यांनी गांधीजी, ग्राम स्वराज आणि ग्राम आरोग्य याविषयी माहिती दिली. प्रख्यात संरक्षक निखिल लांजेवार यांनी 5 ऑक्टोबर रोजी गांधीजींच्या दयाभाव जीवनशैली संकल्पनेबद्दल भाष्य केले. 7 ऑक्टोबर रोजी प्रसिद्ध कॉर्पोरेट शेफ निशांत चौबे यांनी 21 व्या शतकातील गांधीवादी भोजनाबद्दल काही रोचक दृष्टीकोन सामायिक केला.
8 ऑक्टोबर रोजी, भारतीय विद्या भवन ऑस्ट्रेलियाच्या गंभीर वत्स यांनी अहिंसा आणि कल्याण यामधील फरक स्पष्ट करताना गांधीजींच्या नेतृत्वात असलेल्या प्रमुख चळवळींबद्दल स्पष्टीकरण दिले.
वेबिनारची दैनंदिन मालिका 18 नोव्हेंबर 2020 पर्यंत सुरू राहणार आहे आणि 21 व्या शतकादरम्यान सर्वसाधारणपणे जीवन आणि आरोग्याच्या क्षेत्रात महात्मा गांधींच्या वारसाच्या प्रासंगिकतेवर जोर दिला जाईल.
आयुष मंत्रालय, https://www.facebook.com/watch/punenin/ या लिंक द्वारे, गांधीवादी विचार आणि त्यांच्या मतांबद्दलच्या या वैविध्यपूर्ण बौद्धिक कार्यक्रमात सर्वांना सहभागी होण्याचे आमंत्रण करत आहे.R.Tidke/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
संरक्षण मंत्रालय
दक्षिण कमांडच्या आर्मी वाइव्हज वेल्फेअर असोसिएशनच्या , अध्यक्षा श्रीमती अनिता नैन यांच्या हस्ते लष्कर विधी महाविद्यालयातील मुलींच्या वसतीगृहाचे उदघाटन
लष्कर विधी महाविद्यालय,पुणे  येथे मुलींच्या अत्याधुनिक वसतिगृहाचे उद्घाटन दक्षिण कमांडच्या आर्मी वाइव्हज वेल्फेअर असोसिएशनच्या अध्यक्षा श्रीमती अनिता नैन यांच्या हस्ते दक्षिण कमांडचे आर्मी कमांडर लेफ्टनंट जनरल जेएस नैन यांच्या उपस्थितीत 13 ऑगस्ट 2021 रोजी झाले. या कार्यक्रमाला लष्कराचे वरिष्ठ अधिकारी, लष्कर विधी महाविद्यालयाचे प्राचार्य आणि प्राध्यापक उपस्थित होते. 24 महिन्यांच्या कालावधीत 7.76 कोटी रुपये खर्च करून हे वसतिगृह बांधण्यात आले. 165 मुलींच्या राहण्याची व्यवस्था होईल इतकी या पाच मजली वसतिगृहाची क्षमता आहे. यात व्यायामशाळा आणि जेवणासाठीची आधुनिक व्यवस्था , करमणूक सभागृह आणि ग्रंथालयासारख्या सुविधा आहेत. महाविद्यालयाच्या स्थापनेसाठी लष्कराला राधा कालियानदास दर्यानानी चॅरिटेबल ट्रस्टने देणगी स्वरूपात दिलेल्या जमिनीवर हे वसतिगृह बांधण्यात आले आहे.''परवडणाऱ्या किंमतीत गुणवत्तापूर्ण शिक्षण'.या लष्कराच्या दृष्टीकोनाशी अनुरूप या मुलींच्या वसतिगृहाचे बांधकाम करण्यात आले आहे.